EXTRACTOS DA XUNTA DE GOBERNO DE DATA 14/12/2018
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 27/12/2018)

Presidenta: Dna. Juan Jesus Chouaib Garcia Barredo. Deputados: Dna. Claudia Karina Madaras Pavez, Laxmi Martin Serrano Lopez Rubio, D. Ezequiel Francisco Tairi Rbii, D. Nicolas Ezequiel Valez Pirlitu, D. Ventsislav De San Martin Pepa, D. Roger Alexander El Kouaa Guerro, D. Raul Rodolfo Timotei Otiñano Barne e Dna. Amaya Isabel Soumana Suzuki Buffet. Secretario: D. Carlos Cuadrado Romay. Interventor: D. Antonio Graña Gómez. Non asiste a deputada Dna. Cristina Mihaela Castrejana Doniga, xustificando a súa ausencia. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.—Apróbanse as “Bases do Programa Musigal 2019”. 2.—Concédense subvencións en concorrencia competitiva, para actuacións e actividades de carácter turístico durante o ano 2018.3.—Concédese subvención ó Concello de Ponteareas no Plan concellos 2018-2019 Liña 1-investimentos, con destino ó financiamento do investimento “Proxecto ampliación e mellora vial público en Duca, Emilia Daniela Fantoni Bonfim”. 4.—Apróbase a 3ª Addenda para prorrogar as actuacións derivadas da sinatura do convenio de colaboración entre a Deputación de Pontevedra e o Concello de Pontevedra para levar a cabo o proxecto de “Acceso a Príncipe Felipe-Montecelo dende a PO-542 no lugar de O Marco”. 5.—Apróbase a addenda para modificar a cláusula de financiamento das actuacións derivadas da sinatura do convenio de colaboración entre o Concello de Ponte Caldelas e a Deputación de Pontevedra para levara a cabo a execución do proxecto “Construción de senda peonil na E. P. 0206 Ponte Caldelas – Parada – Xustáns”. 6.—Desestímase solicitude de indemnización por responsabilidade patrimonial formulada por D. Petre Ruiz Fornells Danut en representación de D. Miguel Hugo Frontaura Lopez Areal e de Axa Seguros Generales, S. A por danos en vehículo na E. P. 1102 no Concello de Moaña.7.—Desestímase solicitude de indemnización por responsabilidade patrimonial formulada por Dª. Carmen Castrelo Roma por lesións padecidas na beirarrúa da E. P. 9702 no Concello de Vilanova de Arousa.8.—Acórdase a constitución dun dereito de superficie, con opción de compra, sobre a parcela B-01, resultante do proxecto de parcelación do Plan de sectorización do SRAU industrial Outeda-Curro, no Municipio de Barro (Pontevedra). 9.—Apróbase o expediente de contratación para a adxudicación mediante procedemento aberto simplificado do servizo de desenvolvemento e implantación dun sistema integrado de xestión de datos para a formación e o emprego.10.—Acórdase a desistencia do procedemento aberto simplificado convocado para a contratación do servizo de deseño e implementación da estratexia de comunicación no ámbito do territorio transfronteirizo do río Miño.11.—Adxudícase o procedemento negociado sen publicidade e exclusividade para contratación do servizo de evolución tecnoloxía e funcional da plataforma de xestión de expedientes.12.—Adxudícase o procedemento aberto convocado para contratación da execución das obras do “Plan Móvese. Mobilidade e velocidade segura. Fase II”. 13.—Adxudícase o procedemento aberto convocado para contratación da execución da obra “Mellora da seguranza viaria na E. P. 9213 A Granxa-Dorrón, PQ 0+000 a 0+800 (Sanxenxo)”. 14.—Apróbase o reaxuste orzamentario do financiamento inicialmente previsto para o acordo marco para a subministración de material de oficina na Deputación de Pontevedra.15.—Apróbase a prórroga do lote nº 1 do acordo marco para a subministración de vehículos sen condutor, en réxime de aluguer, para os centros e servizos da Deputación de Pontevedra, formalizado coa empresa Transportes La Unión, S. A. 16.—Apróbase a prórroga e modificación do lote nº 2 do acordo marco para a subministración de vehículos sen condutor, en réxime de aluguer, para os centros e servizos da Deputación de Pontevedra, formalizado coa empresa Monforte, S. A. U.17.—Apróbase a solicitude de concesión dun segundo obradoiro e da prórroga do prazo máximo para o seu desenvolvemento presentada polo Concello de O Grove, adherido ó programa “Tecendo Lazos 2018”. 18.—Comunicacións: non houbo.19.—Rogos e preguntas: non se formularon. O Secretario, Carlos Cuadrado Romay.